Azərbaycanda basketbol

Azərbaycanda basketbol — Azərbaycan Respublikasında komanda idman növlərindən biri olan basketbolun inkişaf tarixi.

 Tarixi 
 İlikin mərhələ 
Azərbaycanda basketbolun tarixi 1920-ci ildən əvvəl Bakıya işləməyə gəlmiş xaricı neft şirkətlərində calışan fəhlə və qulluqçuların təşəbbüsü ilə başlamışdırBasketbolun Tarixi . basketball.az . İlk növbədə İngiltərədən, İsveçdən, Almaniyadan Bakıya gəlmiş neft şirkətlərinin rəhbərləri özlərinin asudə vaxtlarının mənalı təşkili məqsədilə onlara çoxdan tanış olan idman oyunlarının yayılmasının ilk təşəbbüsçüləri olmuşlar. Məhz bu illərdən başlayaraq ayrı-ayrı əmək kollektivlərində, idarə və müəssisələrdə, ali təhsil ocaqlarında, idman cəmiyyətlərində komandalar yaradılır, məşğələlərə cəlb olunan basketbol həvəskarlarının sayı gün–gündən artırılırdı. Bakı şəhərində basketbol, futbol və voleyboldan sonra öz kütləviliyinə görə üçüncü yeri tuturdu.

 SSRİ dövrü 
Azərbaycanda basketbol 1924-cü ildən inkişaf edir / ensiklopediya.gov.az . Çünki 1923-cü ildən başlayaraq bütün kompleks yarışların və spartakiadaların proqramına basketbol idman növü də daxıl edilir və basketbol üzrə sadə idman meydançaların kütləbi təşkili əksər təşkilatların diqqət mərkəzində olur. 1924-cü ildə kişilərdən ibarət 42 komanda, qadınlardan ibarət 10 komanda yaradılmışdır. 1925-ci ildə Bakıda Basketbol üzrə Zaqafqaziya çempionatı keçirilmiş, Azərbaycanın kişilərdən və qadınlardan ibarət komandaları 1-ci yerə çıxmışlar. 1926-cı ildə təkcə Bakı şəhərində 300-ə yaxın basketbol üzrə komandaların və məşğələlərin fəaliyyət göstərməsi qeydə alınmışdı. 1930-cu illərdə artıq basketbol məktəblərinin spartakiadasının proqramına daxil olunur.

Tədricən basketbol Azərbaycanın digər şəhər və rayonlarında inkişaf etdirilməyə başlamış; komandaların sayının artması ilə yanaşı basketbolun texniki və taktiki keyfiyyətləri təkmilləşdirir, topun tora salınmasında yeni-yeni üsullar tətbiq edilməyə başlayır ki, bütün bunlar da basketbol oyunun improvizasiyaya daha böyük meyil etməsinə və nəticə etibari ilə bu idman növünün Azərbaycanda estetik baxımdan daha cazibədar formaya yiyəlməsinə səbəb olur. Tədricən fərdi oyundan kollektiv oyun sisteminə keçid prosesi başlamışdır.

1934-cü ildə ilk respublika çempionatı təşkil olunmuş, Bakının "Dinamo" komandası birinci yeri tutmuşdur.

1940–1950-ci illərdə Azərbaycan basketbolçularından Adil Gəraybəyli, Leonid Neruşenko, Arif Şahbazov, Nazim Hüseynov, Əliyar və Qəhrəman Məmmədyarov qardaşları, Aleksandr Petrov, Fərid Səmədov, Vladimir Rıbalko, Yuri Naumtsev, Samur Novruzov, Fuad Məmmədyarov, Sabir Zülfüqarov, Valeri Muxin, Mahir Ziyazadə və başqaları Ümumittifaq yarışlarda uğurla çıxış etmişlər.

 Müstəqillik illəri 

XX əsrin sonlarında Azərbaycanda basketbol durğunluq dövrünü yaşayır.

12 mart 1993-cü ildə dövlət qeydiyyatına alınmışAzərbaycan Basketbol Federasiyası . mys.gov.az  Azərbaycan Basketbol Federasiyası (ABF)  1994-cü ildə Beynəlxalq Basketbol Federasiyasına (FİBA) tamhüquqlu üzv qəbul edilmişdir. Amma 1997-ci ildən 2000-ci ilə qədər ABF-sı FİBA-nın heç bir toplantı və tədbirlərdə iştirak etmədiyinə görə Avropa Basketbol Federasiyasının tamhüquqlu üzvlüyündən xaric edilmişdir. 2000-ci ildə Azərbaycan Basketbol Federasiyasının yeni rəhbərliyi seçildikdən sonra, beynəlxalq əlaqələrin yeni səviyəyə qaldırılması sayəsində 2000-ci ildə Türkiyədə keçirilən FİBA konqresində ABF-nın bu beynəlxalq quruma üzvlüyü bərpa olunmuşdur.
2005-ci ildə Azərbaycanın kişilərdən ibarət milli Basketbol komandası Səudiyyə Ərəbistanında keçirilmiş 1-ci İslam Oyunlarında qızıl medal qazanmış, 2006-cı ildə isə FİBA-nın Albaniyada keçirilən "İnkişaf kuboku" yarışlarında qalib olmuşdur. 2008-ci ildə isə Azərbaycan millisi Avropa Çempionatının C Divizionunda 1-ci yeri tutmuşdur.

Hazırda Azərbaycan Respublikasını beynəlxalq basketbol turnirlərində təmsil edən Azərbaycan milli basketbol komandasının baş məşqçisi Samit NuruzadədirRəyasət Heyətinin iclası  basketball.az, 12.03.2016.

 Cari klublar 

KomandaŞəhərGəncəGəncəNeftçiBakıNTD İndigoXaçmazŞəkiŞəkiSabahAbşeronSərhədçiBakıXırdalanBakıCəlilabadCəlilabadXəzriBakıSumqayıtSumqayıt
 İl  Çempionlar  Final matçı nəticəsi  İkinci yer 1993–94 Məhsul Bakı 1994–95 Məhsul Bakı 1995–96 Məhsul Bakı 1996–97 Anarbank Bakı 1997–98 Azans Bakı 1998–99 Azans Bakı 1999–2000 Bakılı 2000–01 Qərb Universiteti 2001–02 NTD Bakı 2002–03 Qala 2003–04 Qala 2004–05 Qala 2005–06 Qala 2006–07 NTD Bakı 2007–08 NTD Bakı 2008–09 NTD Bakı 2009–10 NTD Bakı 2010–11 NTD Bakı 2–0 Qala 2011–12 Qala 3–1 NTD Bakı 2012–13 Qala 2–0 Gəncə 2013–14 Qala Liqada ən çox xalı yığan Şəki 2014–15 Qala 2–1 Aztop Bakı 2015–16 Aztop Bakı 2–0 NTD Bakı 2016–17 NTD Bakı 2–0 80–lər 2017–18 NTD Bakı 2–0 80–lər 2018–19 NTD Bakı 2–0 Aztop Bakı 2019–20 Zirvə Astara – Atom 2020–21 Keçirilmədi 2021–22 Keçirilmədi 2022–23 Sabah 3–2 Gəncə

 Performance by club 
Clubs in bold currently play in the top division.
ClubWinnersRunners-upYears won NTD Baku   2002, 2007, 2008, 2009, 2010, 2011, 2017, 2018, 2019 Gala Baku   2003, 2004, 2005, 2006, 2012, 2013, 2014, 2015 Mahsul Baku   1994, 1995, 1996 Azans Baku   1998, 1999 Aztop Baku   2016 Anarbank Baku   1997 Bakılı   2000 Qarb Universiteti   2001 Zirve Astara   2020 Sabah   2022 80–ies   Gyandza   Şəki   Atom   Gəncə  

 Həmçinin bax 
Azərbaycan Basketbol Federasiyası
Azərbaycan milli basketbol komandası
Azərbaycan Basketbol Liqası

 İstinadlar 

 Xarici keçidlər 


Kateqoriya:Azərbaycanda basketbol